Source: https://domov.sme.sk/c/20503534/dolezity-svedok-v-kauze-unos-je-roky-nezvestny.html
Timestamp: 2017-11-21 14:06:19+00:00
Document Index: 780587

Matched Legal Cases: ['súd ', 'súd ', 'súd ', 'súd ', 'súd ', 'súd ']

Dôležitý svedok v kauze únos je roky nezvestný - domov.sme.sk
Únosu prezidentovho syna v auguste 1995 predchádzal pokus vylákať ho za hranice cez nastrčeného človeka. SIS si na to vybrala Braňa Chila Ptáka.
12. apr 2017 o 20:35 Matúš Burčík
Zatykač na podnikateľa Branislava Chila-Ptáka vydal súd v roku 2009. Stále je nezvestný.(Zdroj: polícia)
Písmo:A-|A+1889
BRATISLAVA. Únos syna prezidenta Michala Kováča do rakúskeho Hainburgu bol v roku 1995 náhradným riešením. Pôvodne sa ho vtedajšia SIS podľa výsledkov vyšetrovania snažila za hranice vylákať bez násilia, čo sa však nepodarilo.
Komplicom SIS bol pochybný podnikateľ s nezvyčajným priezviskom Branislav Chilo Pták. Ak súdy po zrušení amnestií bývalého premiéra Vladimíra Mečiara z HZDS kauzu únosu opätovne otvoria, mohol by byť dôležitým svedkom. Je však nezvestný, polícia po ňom bezvýsledne pátra už roky.
Chila Ptáka ešte v júni 2000 uznal Okresný súd Košice II vinným z pokračovacieho trestného činu skrátenia dane. "Obžalovanému uložil trest 8 rokov odňatia slobody," povedala hovorkyňa súdu Marcela Gálová.
V novembri 2009 vydal súd na Chila Ptáka zatykač, lebo nenastúpil na výkon trestu. "Pátranie po uvedenej osobe naďalej pokračuje," povedal hovorca prešovskej polície Daniel Ďžobanik.
Chilo Pták je, alebo bol, bratrancom podnikateľa Petra Krylova, odsúdeného v Mníchove pre podvod známy ako kauza Technopol. Finta spočívala v tom, že slovenský štátny podnik Technopol zaplatil holandskej firme Introkomerce Incorporation 2,3 milióna amerických dolárov za dodávku textilu, ktorá mu nikdy neprišla. Potom sa ukázalo, že holandská firma bola fiktívna.
Slovenský emigrant Krylov počas vyšetrovania označil za jedného z komplicov aj Kováča juniora. Bolo to práve v čase, keď Mečiarova vláda viedla proti prezidentovi tvrdú diskreditačnú kampaň.
Mníchovský súd v roku 1995 vydal na Kováča mladšieho zatykač. Zo zákona ho však nebolo možné uplatniť na území domovského štátu. Ak by Kováč junior vycestoval za hranice, mohli by ho zatknúť a eskortovať do Nemecka.
Kováč junior a kauza Technopol
v Nemecku Kováča mladšieho v kauze Technopol vyšetrovali od roku 1995 na základe výpovede Petra Krylova,
zároveň vyšetrovanie rozbehla aj slovenská polícia,
Nemci vydali medzinárodný zatykač,
únosom prezidentovho syna za hranice mohla SIS dosiahnuť, aby ho rakúska polícia zatkla a eskortovala do Nemecka,
na území Slovenska sa totiž nemecký zatykač na neho nevzťahoval,
rakúsky súd však rozhodol, že Kováča Nemcom nevydá, pretože ho priviezli násilím s účasťou štátneho orgánu,
po návrate na Slovensko si Kováč v Nemecku dohodol výpoveď,
slovenská polícia mu však ako stíhanej osobe v kauze Technopol zobrala cestovný pas,
v decembri 1996 udelil prezident Kováč synovi milosť,
oficiálnym dôvodom bolo, aby mu vrátili pas a mohol ísť vypovedať do Nemecka, čo sa aj stalo,
vo februári 2000 nemecký súd stíhanie Kováča mladšieho v kauze Technopol zastavil s odôvodnením, že nemožno očakávať jeho odsúdenie,
súčasne so zrušením Mečiarových amnestií teraz parlament schválil aj zrušenie milosti pre Kováča juniora,
vyšetrovanie kauzy Technopol by sa tak v jeho prípade malo obnoviť.
Chilo Pták ako volavka
Na september 1995 si prezidentov syn dohadoval na prokuratúre výsluch, aby svoju pozíciu v kauze objasnil. Koncom augusta ho však začal kontaktovať Chilo Pták. Chcel vraj dohodnúť nejaký obchod.
Vyskúšajte predplatné za 1€ týždenne. Staňte sa predplatiteľom už za pár sekúnd. Pošlite SMS s textom C4VX2 na číslo 8787. Predplatné môžete kedykoľvek zrušiť (viac na www.sme.sk/vop).
Vyskúšajte predplatné za 1€ týždenne. Staňte sa predplatiteľom už za pár sekúnd. Pošlite SMS s textom C4VX2 na číslo 8787, alebo kliknite na tlačidlo s textom SMS a odošlite predvyplnenú SMS. Predplatné môžete kedykoľvek zrušiť (viac na www.sme.sk/vop).